കേച്ചേരി ജ്ഞാനപ്രകാശിനിയില് വിദ്യാലയ ശുചീകരണം കേച്ചേരി: ചൂണ്ടല് പഞ്ചായത്തിലെ കേച്ചേരി ജ്ഞാന പ്രകാശിനി യുപി സ്കൂളില് കളിമുറ്റം ഒരുക്കാം പദ്ധതിയുടെ ഭാഗമായി വിദ്യാലയ ശുചീകരണം നടത്തി. പിടിഎ, എംപിടിഎ, സ്കൂള് മാനേജ്മെന്റ് കമ്മിറ്റി, ഓള്ഡ് സ്റ്റുഡന്സ് അസോസിയേഷന്, ചൂണ്ടല് പഞ്ചായത്ത് തൊഴിലുറപ്പു തൊഴിലാളികള് എന്നിവരുടെ നേതൃത്വത്തിലായിരുന്നു ശുചീകരണം. പഞ്ചായത്ത് പ്രസിഡന്റ് രേഖ സുനില് ഉദ്ഘാടനം ചെയ്തു. വൈസ് പ്രസിഡന്റ് പി.ടി. ജോസ് അധ്യക്ഷനായി. പ്രധാനധ്യാപകന് സി.ബി. ജെലിന് വിശദീകരണവും പഞ്ചായത്ത് ആരോഗ്യ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്പേഴ്സണ് വി.പി. ലീല മുഖ്യപ്രഭാഷണവും നടത്തി. തൊഴിലുറപ്പു പ്രവര്ത്തക ഷീല സുരേഷ്, അധ്യാപകരായ ഇ.കെ. ജോഷി, ടി. ജെയ്സി, ടി.പി. സ്മിത എന്നിവര് പങ്കെടുത്തു. ആറ്റുപുറം സ്കൂളില് പുന്നയൂര്ക്കുളം: ആറ്റുപുറം സെന്റ് ആന്റണീസ് എല്പി സ്കൂളില് കളിമുറ്റം ഒരുക്കം പദ്ധതിയുടെ ഭാഗമായി ശുചീകരണ പ്രവര്ത്തനങ്ങള് നടത്തി. മൂന്നാം വാര്ഡിലെ തൊഴിലുറപ്പ് തൊഴിലാളികളും ആര്മി ആര്ട്സ് ആന്ഡ് സ്പോട്സ് ക്ലബ് പ്രവര്ത്തകരുമായിരുന്നു നേതൃത്വം നല്കിയത്. സ്കൂള് മാനേജര് ഫാ. ജിയോ ചെരടായി, പ്രധാനാധ്യാപിക ബിനി ജോണ്സണ്, അധ്യാപകരായ ഷിബു ജോണ്, ഷിന്റോ, കത്രീന തുടങ്ങി യവരും പങ്കാളികളായിരുന്നു.